**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-09-20 Nr. TAR-95

Posėdžio data – 2021 m. rugsėjo 15 d.

Pradžia – 14.00 val. (nuotoliniu būdu).

Posėdžio pirmininkas – Aidas Kaveckis.

Posėdžio sekretorė – Lietutė Demidova.

1. SVARSTYTA. Sporto projektų finansavimo iš Klaipėdos miesto savivaldybės biudžeto lėšų tvarkos nustatymas.

Pranešėja – R. Rumšienė. Teigia, kad sprendimo projektas parengtas siekiant patvirtinti Sporto projektų finansavimo iš Klaipėdos miesto savivaldybės biudžeto tvarkos aprašą, Sporto projektų vertinimo ekspertų atrankos aprašą ir Sporto projektų vertinimo ekspertų darbo reglamentą (toliau – Sporto projektų aprašas). Sprendimo projekto rengimą įtakojo: 2021 m. kovo mėnesį Klaipėdos miesto savivaldybės administracijos (toliau – Administracija) Centralizuoto vidaus audito skyriaus (toliau – Audito skyrius) pateikta vidaus audito ataskaita, kurioje pateiktos rekomendacijos dėl Sporto projektų aprašo tobulinimo; 2021 m. baigiasi 3 metų sutartys, pasirašytos su Sporto programų vykdytojais, ir prieš naujai skelbiamą konkursą būtina atlikti korekcijas atsižvelgus į praktiškai išryškėjusias su Sporto projektų aprašo įgyvendinimu susijusias problemas; siekis numatyti priemones, kurios mažintų administracinę naštą projektų vykdytojams ir Administracijai.

A. Vaitkus prašo ištaisyti gramatinę klaidą Sporto projektų finansavimo iš Klaipėdos miesto savivaldybės biudžeto lėšų tvarkos aprašo (toliau - Aprašas) 37 punkto 2 sakinyje. Teiraujasi ar Aprašo 69 punkte terminas („..- iki kitų metų sausio 5 dienos..“) nėra trumpas.

R. Rumšienė teigia, kad iki Tarybos posėdžio Aprašo 37 punkte ištaisys klaidą ir patikslins 69 punktą (vietoje „..- iki kitų metų sausio 5 dienos..“ įrašys „..- iki kitų metų sausio 10 dienos..“).

NUTARTA:

1.1. Pritarti pateiktam sprendimo projektui (bendru sutarimu).

1.2. Ištaisyti gramatinę klaidą Aprašo 37 punkto antrame sakinyje ir pakoreguoti 69 punktą (patikslinti terminą).

Posėdžio pirmininkas Aidas Kaveckis

Posėdžio sekretorė Lietutė Demidova